מחוז גרנדה

מחוז גרנדה (בספרדית: Provincia de Granada) הוא מחוז במזרח אנדלוסיה שבדרום ספרד, ובעבר מדינה ריבונית (טָאִיפָה) בספרד המוסלמית, שבירתה התחלפה בין גרנדה לקורדובה הנמצאים ברמת גרנדה – מישור פורה בין שלושה נהרות, למרגלות הרי סיירה נוואדה (בספרדית: הר מושלג), בצפון מזרחה של אנדלוסיה. גאוגרפיה כיום מחוז גרנדה הוא אחד משמונת המחוזות (הפרוביציות או פרובינקיות) המרכיבים את הקהילה העצמאית אנדלוסיה, בדרום ספרד, שבעברה הייתה אל-אנדלוס, היא ספרד המוסלמית. בירת המחוז כיום היא העיר גרנדה, ועל שמה המחוז. משמעות השם: רימון. הרי סיירה נוודה נספחים למחוז גם הם, והמחוז מכיל את ההר הגבוה ביותר בחצי האי האיברי, הר מולחצן Mulhacén המתנשא לגובה 3,479 מטרים. (לשם השוואה, מצפה שלגים, שיא החרמון בישראל הוא רק 2,236 מטרים, ושיא החרמון בסוריה הוא 2,814. הר מולחצן גבוה מהחרמון הישראלי ביותר מחצי גובה החרמון). במחוז גרנדה אתרי תיירות רבים, עם שאריות יהודיות ואחרות מתקופת השלטון המוּרי המוסלמי, בערים קורדובה וגרנדה. ארמון אלהמברה (שיבוש מערבית: אלחמרה – האדומה) נמצא באזור ההררי, כמו גם מתחמי נופש וגלישת סקי. קוסטה טרופיקנה – לחוף הים התיכון, היא אחד החופים המבוקשים בתיירות פנים ספרדית, וגם מכל רחבי אירופה. בתקופת תור הזהב של יהודי ספרד, מראשוני המשוררים הספרדים (כלומר מראשוני המשוררים היהודים מספרד) רבי שמואל הנגיד שחי בקורדובה (כיתוב רבני: קורטובה), כיהן כיועץ וסופר של מלך ממלכת גרנדה, ואף יצא איתו ועם הפיקוד הבכיר לקרבות נגד טאיפות (ערי ממלכה מוסלמיות) שכנות. קישורים חיצוניים אתר האינטרנט הרשמי של מחוז גרנדה מחוז גרנדה, באתר אנציקלופדיה בריטניקה (באנגלית)